गैंगस्टर को लेकर प्रयागराज पहुंचेगी STF; सा. अफ्रीका ने टी-20 का सबसे बड़ा स्कोर चेज किया
Dainik Bhaskar Morning News and Latest Headlines; Here are today's top stories for you On Dainik Bhaskar. गैंगस्टर ने कहा- ये मेरी हत्या करना चाहते हैं; सिक्योरिटी में 30 हथियारबंद जवान तैनात - राहुल ने ट्विटर पर खुद को डिसक्वालिफाइड सांसद लिखा:प्रियंका बोलीं- देश का प्रधानमंत्री कायर; नड्डा बोले- रस्सी जल गई, बल नहीं गया
नमस्कार, 
उमेश पाल मर्डर केस के आरोपी गैंगस्टर अतीक अहमद को मंगलवार सुबह 11 बजे प्रयागराज के MP-MLA कोर्ट में पेश किया जाना है। इसके लिए UP STF की टीम अतीक को अहमदाबाद की साबरमती जेल से प्रयागराज ला रही है। आज शाम तक वो प्रयागराज पहुंच सकता है। हालांकि, उसे अपनी हत्या होने का डर सता रहा है। जेल से बाहर आते ही अतीक ने कहा, 'ये मेरी हत्या करना चाहते हैं।'
अतीक ने साल 2006 में उमेश पाल को अगवा किया था। इसी मामले में मंगलवार को प्रयागराज की MP-MLA कोर्ट फैसला सुनाएगी। अतीक को प्रयागराज जेल की हाई-सिक्योरिटी बैरक में रखा जाएगा। उसके सेल में CCTV कैमरा होगा। तैनात जेल कर्मचारियों के पास बॉडी वियर कैमरे होंगे। जेल हेडक्वॉर्टर वीडियो वॉल के जरिए 24 घंटे उसकी निगरानी करेगा।
उधर, साउथ अफ्रीका ने टी-20 इंटरनेशनल क्रिकेट में ​​सबसे बड़ा स्कोर चेज करने का कीर्तिमान बनाया। टीम ने 3 मैचों की टी-20 सीरीज के दूसरे मुकाबले में 6 विकेट से जीत दर्ज की। वेस्टइंडीज ने पहले बल्लेबाजी करते हुए 20 ओवर में 5 विकेट पर 258 रन बनाए। जवाब में अफ्रीका ने 259 रन के टारगेट को 7 गेंद रहते हासिल कर लिया। सा.अफ्रीका के नाम वनडे में भी सबसे बड़ा रन चेज करने का रिकॉर्ड है।
आज के प्रमुख इवेंट्स, जिन पर होगी नजर
बड़ी खबरें, जो आपको अपडेट रखेंगी...
1. पेशी के लिए प्रयागराज लाया जा रहा अतीक, पुलिस का दावा- उसकी पत्नी विदेश भाग गई
अतीक के खिलाफ करीब 100 मामले चल रहे हैं। उसने 2006 में उमेश पाल को गन पॉइंट पर अगवा कर लिया था। उमेश ने 2007 में अतीक और उसके भाई अशरफ के खिलाफ अपहरण का केस दर्ज कराया था। इस केस में कोर्ट 28 मार्च को फैसला सुनाएगी। अतीक को जबरन वसूली और दंगा भड़काने के केस में प्रयागराज की कोर्ट में पेश होना है। अतीक का नाम उमेश पाल की हत्या में भी शामिल है।
इस केस में भी उसकी गिरफ्तारी हो सकती है। अतीक को जून 2019 में साबरमती जेल शिफ्ट किया गया था। उस पर रियल एस्टेट व्यवसायी मोहित जायसवाल के अपहरण और हमले की साजिश रचने का आरोप है। इधर अतीक की पत्नी शाइस्ता परवीन फरार है। पुलिस का कहना है कि उसकी कोई भी तस्वीर बगैर नकाब के मौजूद नहीं है। उसकी पहचान नहीं हो सकी है। वह शायद विदेश भाग गई है।
पढ़ें पूरी खबर..
2. प्रियंका बोलीं- राहुल को देशद्रोही कहा, लेकिन केस नहीं, नड्डा बोले- रस्सी जल गई, बल नहीं गया
कांग्रेस सूत्रों के मुताबिक, अडाणी मुद्दे और राहुल गांधी की सदस्यता रद्द करने के विरोध में पार्टी संसद में विरोध प्रदर्शन करेगी। कांग्रेस के लोकसभा-राज्यसभा सांसद आज काले कपड़े पहनकर पार्लियामेंट आएंगे। इससे पहले कांग्रेस ने दिल्ली के राजघाट पर संकल्प सत्याग्रह किया। पुलिस के धारा 144 लगाने के बावजूद कांग्रेस नेता-कार्यकर्ता यहां पहुंचे। यहीं से प्रियंका ने BJP और केंद्र सरकार पर हमला बोला।
प्रियंका ने कहा, 'ये लोग शहीद के बेटे को देशद्रोही और मीर जाफर कहते हैं, कोई केस नहीं होता। PM भरी संसद में कहते हैं कि हमारा परिवार नेहरू नाम क्यों इस्तेमाल करता है। आपको कोई सजा नहीं मिलती, न कोई संसद से बाहर निकालता है। सच्चाई ये है की इस देश का प्रधानमंत्री कायर है।' इस पूरे मामले पर भाजपा अध्यक्ष जेपी नड्डा ने कहा- रस्सी जल गई है, लेकिन बल नहीं गया।
पढ़ें पूरी खबर...
3. WPL की पहली चैंपियन बनी मुंबई इंडियंस, फाइनल में दिल्ली को 7 विकेट से हराया
मुंबई इंडियंस ने पहली विमेंस प्रीमियर लीग (WPL) का खिताब जीत लिया है। ब्रेबोर्न स्टेडियम में खेले गए फाइनल में टीम ने दिल्ली कैपिटल्स को 7 विकेट से हराया। टॉस जीतकर पहले बैटिंग करने उतरी दिल्ली ने 20 ओवर में 9 विकेट पर 131 रन बनाए। जवाब में मुंबई ने 19.3 ओवर में टारगेट हासिल कर लिया। विनिंग शॉट लगाने वाली मुंबई की नैटली सीवर (नाबाद 60 रन) प्लेयर ऑफ द मैच बनीं।
मुंबई इंडियंस को विमेंस प्रीमियर लीग का टाइटल जीतने पर 6 करोड़ रुपए की प्राइज मनी मिली। दूसरे नंबर पर रही दिल्ली कैपिटल्स को 3 करोड़ और एलिमिनेटर हार कर तीसरे नंबर पर रहने वाली UP वॉरियर्ज को एक करोड़ रुपए मिले। मुंबई इंडियंस की हेली मैथ्यूज को मोस्ट वैल्यूएबल प्लेयर ( प्लेयर ऑफ द टूर्नामेंट) का अवॉर्ड मिला। उन्होंने टूर्नामेंट के 10 मैचों में 271 रन बनाए और 16 विकेट लिए।
पढ़ें पूरी खबर...
4. अमृतपाल ने दीप सिद्धू की पॉपुलैरिटी भुनाने के लिए 'वारिस पंज-आब दे' संगठन बनाया था
बीते 9 दिन से फरार चल रहे ‘वारिस पंजाब दे’ के चीफ अमृतपाल सिंह को पकड़ने के लिए नेपाल बॉर्डर पर पोस्टर लगाए गए हैं। पुलिस सूत्रों के मुताबिक, अमृतपाल की आखिरी लोकेशन नेपाल बॉर्डर से सटे UP के महाराजगंज में मिली थी। इधर, पंजाब पुलिस ने बताया कि अमृतपाल ने अपनी प्राइवेट आर्मी को ट्रेनिंग देने के लिए पाकिस्तान से 6 AK-47 और 2 AK-56 मंगाई थीं।
वहीं, पुलिस जांच के दौरान बड़ा खुलासा हुआ है। अमृतपाल ने दुबई से पंजाब आने के बाद दीप सिद्धू की पॉपुलैरिटी का फायदा उठाने के लिए 'वारिस पंजाब दे' संगठन से मिलता जुलता संगठन बनाया था। इसे 'वारिस पंज–आब दे' का नाम दिया। दीप सिद्धू के परिवार ने अमृतपाल को 'वारिस पंजाब दे' के डॉक्यूमेंट्स देने से मना कर दिया था। वह अमृतपाल को दीप सिद्धू और उसके संगठन का उत्तराधिकारी मानने को राजी नहीं हुए, क्योंकि दीप सिद्धू ने अमृतपाल को ब्लॉक कर रखा था।
पढ़ें पूरी खबर...
5. बेलारूस में टैक्टिकल न्यूक्लियर वेपन तैनात करेगा रूस, पुतिन बोले- US के भी वेपन कई देशों में मौजूद
रूस अपने पड़ोसी देश बेलारूस में टैक्टिकल न्यूक्लियर वेपन तैनात करेगा। राष्ट्रपति व्लादिमिर पुतिन ने कहा- अमेरिका ने भी कई देशों में अपने न्यूक्लियर वेपन तैनात कर रखे हैं, हम भी ऐसा ही करेंगे। मेरा ये फैसला न्यूक्लियर ट्रीटी का उल्लंघन नहीं करता है। परमाणु हथियारों की तैनाती के लिए बेलारूस में एक स्पेशल स्टोरेज फैसिलिटी बनाई जा रही है। पश्चिमी देश यूक्रेन को हथियार देकर हमें नहीं हरा सकते।
1990 के दशक के बाद पहली बार ऐसा होगा, जब रूस के परमाणु हथियार देश से बाहर तैनात होंगे। बेलारूस की सीमा NATO देश पोलैंड, लिथुआनिया और लातविया से लगी हुई है। इससे पहले रूस बेलारूस को इस्कंदर मिसाइल सिस्टम भेज चुका है। इसमें न्यूक्लियर वॉरहेड्स लगाए जा सकते हैं। पुतिन ने कहा- पश्चिम और यूरोपीय देशों के गैर-जिम्मेदाराना फैसलों के चलते मैंने ये कदम उठाया है।
पढ़ें पूरी खबर...
कुछ अहम खबरें हेडलाइन में...
खबर लेकिन हटके...
साउथ अफ्रीका का टी-20I में कारनामा: पहले 10 ओवर में सबसे ज्यादा रन बनाने का रिकॉर्ड 
साउथ अफ्रीका ने टी-20 इंटरनेशनल के पहले 10 ओवर में सबसे ज्यादा रन बनाने का भी रिकॉर्ड बनाया है। टीम ने वेस्टइंडीज के खिलाफ पहले 10 ओवर में 149/0 का स्कोर बनाया। पिछला रिकॉर्ड न्यूजीलैंड के नाम था, जिसने 2016 में श्रीलंका के खिलाफ पहले 10 ओवर में 147 रन बनाए थे। इधर, टी-20 में सबसे बड़ा रन चेज करने के मामले में साउथ अफ्रीका ने बुल्गारिया का रिकॉर्ड तोड़ा है।
बुल्गारिया ने 26 जून 2022 को सर्बिया के खिलाफ 246/4 का स्कोर चेज किया था। इससे पहले साउथ अफ्रीका ने 12 मार्च 2006 को वनडे में भी सबसे बड़ा स्कोर चेज किया था। तब टीम ने ऑस्ट्रेलिया को एक विकेट से हराया था। जोहान्सबर्ग में हुए इस मुकाबले में ऑस्ट्रेलिया ने चार विकेट पर 434 रन बनाए थे, जवाब में अफ्रीका ने एक गेंद रहते 438 रन बनाते हुए कीर्तिमान स्थापित किया था।
पढ़ें पूरी खबर...
खबरें जो सबसे ज्यादा पढ़ी गईं...
वृश्चिक राशि वालों को महत्वपूर्ण उपलब्धि मिल सकती है और रुका हुआ इनकम सोर्स भी शुरू होने के योग बनेंगे। आप भी जानिए अपना राशिफल
आपका दिन शुभ हो, पढ़ते रहिए दैनिक भास्कर ऐप…
मॉर्निंग न्यूज ब्रीफ को और बेहतर बनाने के लिए हमें आपका फीडबैक चाहिए। इसके लिए यहां क्लिक करें...